./data/phi0426/phi001/phi0426.phi001.perseus-lat1.xml
Et hercule cum eo nuntio pulvis ingens conspici coeptus est  Hac re cognita Caesar celeriter iubet equitatum universum, cuius copiam habuit in praesentia non magnam, et sagittarios, quorum parvus numerus, ex castris arcessi atque ordinatim signa se leniter consequi ipse antecedere cum paucis armatis  Iamque eum procul hostis conspici posset, milites in campo iubet galeari et ad pugnam parari quorum omnino numerus fuit XXX cohortium cum equitibus CCCC, sagittariis CL